35. Rahoituskertomus Euroopan Maatalouden Ohjaus- ja Tukirahasto Emotr:n tukiosasto – Varainhoitovuosi 2005 – {SEK(2006) 1152} /* KOM/2006/0512 lopull. */





[pic] | EUROOPAN YHTEISÖJEN KOMISSIO | Bryssel, 20.9.2006 KOM(2006) 512 lopullinen 35. RAHOITUSKERTOMUS EUROOPAN MAATALOUDEN OHJAUS- JA TUKIRAHASTO EMOTR:N tukiosasto – VARAINHOITOVUOSI 2005 – {SEK(2006) 1152} SISÄLLYSLUETTELO 1. TALOUSARVIOMENETTELY 3 1.1. Alustava talousarvioesitys 2005 3 1.2. Talousarvioesitys vuodeksi 2005 3 1.3. Vuotta 2005 koskeva oikaisukirjelmä 3 1.4. Vuoden 2005 talousarvion hyväksyminen 3 1.5. Lisätalousarvio nro 8/2005 3 2. KÄYTTÖVARAT JA MÄÄRÄRAHOJEN HOITO 4 A. MÄÄRÄRAHOJEN HOITO 4 2.1. Varainhoitovuodeksi 2005 käytettävissä olevat määrärahat 4 2.2. Varainhoitovuonna 2005 käytettävissä olevien määrärahojen käyttö 4 2.3. Viran puolesta varainhoitovuodelta 2004 varainhoitovuoteen 2005 siirretyt määrärahat 5 2.4. Varainhoitovuoden 2004 erikseen esitettävät siirrot 5 2.5. EMOTR:n tukiosaston sisäiset siirrot ja lisätalousarvio 6 B. ENNAKKOMAKSUT 6 2.6. Jäsenvaltioille maksetut ennakot 6 3. VARAINHOITOVUODEN 2005 TALOUSARVION TOTEUTUMINEN 7 4. TALOUSARVION TOTEUTUMISTA KOSKEVAT HUOMAUTUKSET 8 4.1. Alaotsake 1 a 8 4.2. Alaotsake 1 b 9 4.3. Menojen jakautuminen toimenpiteiden taloudellisen luonteen mukaan 10 LIITE 1 VUODEN 2005 TALOUSARVIOMENETTELY – EU-25 – EMOTR:N TUKIOSASTO LIITE 2 EMOTR:N TUKIOSASTON OSUUS EU:N TALOUSARVIOSTA – KAUDELLA 2001–2005 LIITE 3 VUODEN 2005 TALOUSARVION TOTEUTUMISEN TARKASTELU LIITE 4 EMOTR:N TUKIOSASTON MENOT MOMENTEITTAIN JA JÄSENVALTIOITTAIN VUODEN 2005 TALOUSARVIOSSA LIITE 5 EMOTR:N TUKIOSASTON MENOJAKAUMAN KEHITTYMINEN – KAUDELLA 2001–2005 | Huom.: Tähän kertomukseen liittyy komission yksiköiden valmisteluasiakirja. Valmisteluasiakirjan koko teksti löytyy englanniksi (liitteet myös ranskaksi) maatalouden ja maaseudun kehittämisen pääosaston Internet-sivuilta. | TALOUSARVIOMENETTELY Alustava talousarvioesitys 2005 Komissio hyväksyi vuoden 2005 alustavan talousarvioesityksen ja teki sitä koskevan ehdotuksen budjettivallan käyttäjälle vuoden 2004 toukokuussa. EMOTR:n tukiosastolle ehdotetut maksusitoumusmäärärahat olivat yhteensä 50 675,5 miljoonaa euroa eli alaotsakkeen 1 a osalta 43 834,5 miljoonaa euroa ja alaotsakkeen 1 b osalta 6 841,0 miljoonaa euroa. Alaotsakkeen 1 b maksumäärärahat olivat yhteensä 6 279,4 miljoonaa euroa johtuen uusiin jäsenvaltioihin sovellettavasta siirtymäkauden tukivälineestä, joka toteutetaan jaksotettuina määrärahoina. Talousarvioesitys vuodeksi 2005 Neuvosto hyväksyi talousarvioesityksen vuodeksi 2005 vuoden 2004 heinäkuussa. Alaotsakkeen 1 a määrärahoja vähennettiin 1 000,0 miljoonalla eurolla verrattuna alustavaan talousarvioesitykseen, ja alaotsakkeen 1 b määrärahat säilyivät alustavan talousarvioesityksen tasolla. Vuotta 2005 koskeva oikaisukirjelmä Komissio hyväksyi vuoden 2004 lokakuun lopussa vuotta 2005 koskevan alustavan talousarvioesityksen oikaisukirjelmän nro 3, jossa alaotsakkeen 1 a määrärahatarpeiksi vahvistettiin 43 610,5 miljoonaa euroa, mikä on 224,0 miljoonaa euroa vähemmän kuin alustavaan talousarvioesitykseen sisältynyt vastaava summa. Alaotsakkeen 1 b ehdotetut määrärahatarpeet eivät muuttuneet. Vuoden 2005 talousarvion hyväksyminen Vuoden 2005 talousarvio hyväksyttiin vuoden 2004 joulukuussa. Budjettivallan käyttäjä ei hyväksynyt oikaisukirjelmässä nro 3 ehdotettuja summia alaotsakkeen 1 a osalta, vaan hyväksyi vuoden 2005 talousarvion talousarvioesityksen tasoisena. Alaotsakkeen 1 a määrärahat olivat 42 835,5 miljoonaa euroa eli 775,5 miljoonaa euroa vähemmän kuin oikaisukirjelmässä nro 3 esitetty vastaava summa. Alaotsakkeen 1 b ehdotetut määrärahatarpeet eivät muuttuneet. Katso lisätietoja liitteessä 1. Lisätalousarvio nro 8/2005 Budjettivallan käyttäjä hyväksyi joulukuussa 2005 komission ehdotuksen mukaisesti vuoden 2005 talousarvion maksusitoumusmäärärahojen mukauttamisen lisätalousarviolla nro 8/2005, jolla peruutettiin 650,0 miljoonan euron summa alaotsakkeesta 1 a. Alaotsakkeen 1 a maksusitoumusmäärärahojen summaksi jäi siten 42 185,5 miljoonaa euroa. Katso lisätietoja kohdassa 2.5. EMOTR:n tukiosaston talousarvion (maksusitoumusmäärärahat) lopullinen osuus koko EU:n talousarviosta kaudella 2001–2005 on esitetty liitteessä 2. KÄYTTÖVARAT JA MÄÄRÄRAHOJEN HOITO A. MÄÄRÄRAHOJEN HOITO VARAINHOITOVUODEKSI 2005 KÄYTETTÄVISSÄ OLEVAT MÄÄRÄRAHAT EMOTR:n tukiosaston käytettävissä olevien määrärahojen suuruus varainhoitovuonna oli lopulta 49 026 450 000 euroa. Budjettivallan käyttäjä hyväksyi 49 500 000 euron suuruisen erikseen tehtävän määrärahasiirron vuodelta 2004 vuodelle 2005. Varainhoitovuonna 2005 käytettävissä olevien määrärahojen käyttö Budjettitoimenpiteet Alla olevasta taulukosta käyvät ilmi vuonna 2005 toteutetut budjettitoimenpiteet: euroa 1. Käytettävissä olleet määrärahat – tavanomaiset määrärahat (TM) – erikseen esitetyt määrärahasiirrot (EEM) 2. Maksusitoumukset – jäsenvaltioiden toteuttamat menot TM:sta – menot EEM:sta – suorat tuet – jäsenvaltioiden toteuttamat menot – MKST EU 10 Maksusitoumukset yhteensä 3. Toteutuneet määrärahat – jäsenvaltioiden toteuttamat menot TM:sta – menot EEM:sta – suorat tuet – jäsenvaltioiden toteuttamat menot – MKST EU 10 Toteutuneet määrärahat yhteensä 4. Viran puolesta siirretyt määrärahat – jäsenvaltioiden toteuttamat menot – MKST EU 10 – jäsenvaltioiden toteuttamat menot EEM:sta – suorat tuet Viran puolesta siirretyt määrärahat yhteensä 5. Erikseen esittävät määrärahasiirrot 6. Peruuntuvat määrärahat (= 1 – 2 – 5) | 49 026 450 000,00 49 500 000,00 46 690 243 602,43 49 000 000,00 257 947 288,72 1 931 000 000,00 ----------------------- 48 928 190 891,15 46 690 243 602,43 49 000 000,00 16 019 711,99 316 264 683,00 ----------------------- 47 071 527 997,42 1 614 735 317,00 0,00 241 927 576,73 ----------------------- 1 856 662 893,73 43 400 000,00 104 359 108,85 | Viran puolesta siirretyt määrärahat Viran puolesta siirrettävät määrärahat muodostuvat maksusitoumusten ja talousarvioon otettujen määrärahojen erotuksesta. Summa, jonka komissio oli sitonut vuoden 2005 määrärahoiksi ja jota koskevia maksuja ei ollut tehty varainhoitovuoden loppuun mennessä, oli 1 856,7 miljoonaa euroa. Erikseen esitettävät määrärahasiirrot Komissio päätti 25. kesäkuuta 2002 annetun neuvoston varainhoitoasetuksen (EY) N:o 1605/2002 9 ja 149 artiklan mukaisesti suorittaa erikseen tehtäviä määrärahasiirtoja varainhoitovuodelta 2005 varainhoitovuoteen 2006 yhteensä 43,4 miljoonan euron edestä alamomentille 05.040105 Varhaiseläke – Uusi järjestelmä. Viran puolesta varainhoitovuodelta 2004 varainhoitovuoteen 2005 siirretyt määrärahat Seuraavassa taulukossa eritellään siirrettyjen määrärahojen käyttö yleisellä tasolla vuonna 2005: euroa 1. Siirretyt maksusitoumukset – jäsenvaltioiden toteuttamat menot – MKST EU 10 – suorat tuet Maksusitoumukset yhteensä 2. Siirrettyjen määrärahojen vapautukset – jäsenvaltioiden toteuttamat menot – suorat tuet Vapautukset yhteensä 3. Maksut – jäsenvaltioiden toteuttamat menot – MKST EU 10 – suorat tuet Toteutuneet määrärahat yhteensä 4. Peruuntuvat määrärahat (= 1 + 2 - 3) – jäsenvaltioiden toteuttamat menot – suorat tuet Peruuntuneet siirretyt määrärahat yhteensä 5. Viran puolesta siirretyt määrärahat – jäsenvaltioiden toteuttamat menot – MKST EU 10 | 1 104 080 140,00 348 125 257,83 ----------------------- 1 452 205 397,83 – –5 418 456,25 ----------------------- –5 418 456,25 1 098 312 232,00 295 928 756,46 ----------------------- 1 394 240 988,46 0 46 778 045,12 ----------------------- 46 778 045,12 5 767 908,00 | Varainhoitovuoden 2004 erikseen esitettävät siirrot Komissio päätti 25. kesäkuuta 2002 annetun neuvoston varainhoitoasetuksen (EY) N:o 1605/2002 9 ja 149 artiklan mukaisesti suorittaa erikseen tehtäviä määrärahasiirtoja varainhoitovuodelta 2004 varainhoitovuoteen 2005 yhteensä 49,50 miljoonan euron edestä.Summa jakautuu seuraavasti: - 8,3 miljoonaa euroa alamomentille 05.040101 Maatiloilla tehtävät investoinnit, - 8,1 miljoonaa euroa alamomentille 05.040107 Maatalouden ympäristötoimenpiteet, - 2,5 miljoonaa euroa alamomentille 05.040109 Maataloustuotteiden jalostuksen ja kaupan pitämisen parantaminen, - 14,2 miljoonaa euroa alamomentille 05.040110 Metsätalous – entinen järjestelmä, - 9,6 miljoonaa euroa alamomentille 05.040112 Maaseudun sopeuttamisen ja kehittämisen edistäminen, - 6,3 miljoonaa euroa alamomentille 05.040113 Muut maaseudun kehittämistoimet EMOTR:n tukiosastossa, - 0,5 miljoonaa euroa alamomentille 17.010404 Pilottitutkimus: rahoitusmalli eläintautiepidemioista aiheutuvien kustannusten kattamiseksi. EMOTR:n tukiosaston sisäiset siirrot ja lisätalousarvio Budjettivallan käyttäjä hyväksyi vuonna 2005 määrärahasiirron nro 18/05 luvusta toiseen eli luvuista 05.03 Eläintuotteet (– 241,5 miljoonaa euroa), 05.07 Maatalousmenojen tarkastus (– 14,0 miljoonaa euroa) ja 05.08 Maatalouden toimintalohkon toimintastrategia ja koordinointi (– 18,0 miljoonaa euroa) lukuun 05.02 Kasvituotteet (+ 273,5 miljoonaa euroa). Budjettivallan käyttäjälle ilmoitettiin vuonna 205 määrärahasiirrosta nro 19/05 luvusta toiseen eli luvusta 05.03 Eläintuotteet (– 82,9 miljoonaa euroa) lukuun 05.02 Kasvituotteet (+ 82,9 miljoonaa euroa). Budjettivallan käyttäjä hyväksyi vuonna 2005 lisätalousarvion nro 8/2005, jolla kokonaismäärärahoista peruutettiin 650,0 miljoonan euron summa. Se koski lukuja 05.03 Eläintuotteet (– 446 miljoonaa euroa), 05.07 Maatalousmenojen tarkastus(– 169,0 miljoonaa euroa) ja 17.04 Elintarvikkeiden turvallisuus, eläinten terveys, eläinten hyvinvointi ja kasvien terveys (– 35,0 miljoonaa euroa). B. ENNAKKOMAKSUT JÄSENVALTIOILLE MAKSETUT ENNAKOT 2.6.1. Menojen kattamiseksi myönnettävät kuukausittaiset ennakkomaksut Yhteisen maatalouspolitiikan rahoituksesta 17. toukokuuta 1999 annetun neuvoston asetuksen (EY) N:o 1258/1999[1] 7 artiklassa säädetään, että komissio päättää ”myönnettävistä kuukausittaisista ennakkomaksuista hyväksyttyjen maksajavirastojen maksamien menojen perusteella”. Ennakot maksetaan jäsenvaltioille maksajavirastojen toteuttamia menoja seuraavan toisen kuukauden alussa. Tarkasti ottaen kyse ei ole ennakkomaksusta, vaan aiemmin toteutetun menon korvaamisesta. Ilmaisulla 'ennakko' korostetaan näiden maksujen väliaikaisuutta: ennakot asetetaan saataville jäsenvaltioiden toimittamien kuukausittaisten ilmoitusten perusteella[2]; menojen kuukausittaiseen kirjanpitoon tehdään tarkastuksia ja oikaisuja yksityiskohtaisen ilmoituksen perusteella[3]. Ne vahvistetaan lopullisesti vasta seuraavien varainhoitovuosien aikana tehtävien tarkastusten jälkeen tilien tarkastamista ja hyväksymistä koskevien päätösten valossa. Ennakkomaksujärjestelmään kuuluvat tuet, jotka jäsenvaltiot maksoivat 16.10.2004–15.10.2005. Muiden maksujen osalta komissio maksaa suoria tukia tiettyjen toimenpiteiden osalta ja kun on kyse uusiin jäsenvaltioihin sovellettavan maaseudun kehittämistoimintaa koskevan siirtymäkauden tukivälineen (MKST – EU 10) hallinnoinnista. Varainhoitovuonna 2005 ennakkomaksujen nettomäärä oli 46 739 243 602,43 euroa. 2.6.2. Varainhoitovuonna 2005 tehdyt ennakkomaksupäätökset Komissio teki varainhoitovuonna 2005 12 ennakkomaksupäätöstä. Joulukuussa 2005 hyväksyttiin lisäennakko, jonka tarkoituksena oli mukauttaa varainhoitovuoden tukikelpoisten menojen kokonaismäärää. Katso lisätietoja tähän kertomukseen liittyvän valmisteluasiakirjan liitteessä 6. VARAINHOITOVUODEN 2005 TALOUSARVION TOTEUTUMINEN EMOTR:n tukiosaston käytettävissä vuonna 2005 olleiden määrärahojen määrä oli alun perin 49 725,9 miljoonaa euroa, joka käsittää vuodelta 2004 siirretyt summat (huom.: 49,0 miljoonaa euroa alaotsakkeeseen 1 b ja 0,5 miljoonaa euroa terveys- ja kuluttaja-asioiden pääosastolle). Alaotsakkeeseen 1 a osoitettiin 42 835,9 miljoonan euron summa ja alaotsakkeeseen 1 b loput 6 890,0 miljoonaa euroa. Alaotsakkeen 1 a talousarviosta toteutettiin 42 100,8 miljoonaa euroa eli noin 98,3 prosenttia alkuperäisistä määrärahoista ja alaotsakkeen 1 b talousarviosta 6 827,3 miljoonaa euroa eli noin 99,1 prosenttia vastaavista määrärahoista. Erityisesti alaotsakkeen 1 a talousarvion toteutuksen tulos oli se, että määrärahat alitettiin 735,1 miljoonalla eurolla. Komissio ehdotti jäsenvaltioiden yhteisön talousarvioon maksamien rahoitusosuuksien pienentämiseksi lisätalousarviota nro 8/2005, jolla EMOTR:n tukiosaston määrärahoista peruutettiin 650,0 miljoonan euron summa. Alaotsakkeessa 1 a käytettävissä olevat määrärahat olivat siten lopulta 42 185,9 miljoonaa euroa ja määrärahojen alitus näin ollen vain 85,1 miljoonaa euroa. Vuoden 2005 talousarvion toteutuminen sekä erot varainhoitovuoden ja alkuperäiseen talousarvioon ja lisätalousarvioon nro 8/2005 sisältyneiden määrärahojen välillä esitetään liitteessä 3. Menot eritellään jäsenvaltioittain ja toimenpiteittäin liitteessä 4. TALOUSARVION TOTEUTUMISTA KOSKEVAT HUOMAUTUKSET Maatalousvuonna 2005 viljantuotanto kasvoi ja eläintuotteiden valmistus väheni hiukan. Tästä johtuen eläintuotteiden hintakehitys oli suotuisa ja viljan hinnat laskivat. Alaotsake 1 a Alaotsaketta 1 a koskevan talousarvion määrärahat ylitettiin kasvituotteiden osalta ja alitettiin maito- ja sianliha-alalla, tarkastuksissa, toimintastrategiassa ja koordinoinnissa, kalataloudessa sekä eläinlääkintämenoissa. Liitteenä olevassa taulukossa esitetään yksityiskohtaiset tiedot talousarvion eri momenttien toteutumisesta. Seuraavassa esitetään syitä siihen, miksi talousarvion eräät momentit toteutuivat talousarvion lopullisista määrärahoista poikkeavasti: Viljan markkinatoimenpiteet Tämän alan määrärahojen ylikäyttö johtuu pääasiassa siitä, että vuoden 2004/2005 erittäin runsaan sadon vuoksi viljaa siirretään enemmän julkisiin varastoihin. Arvioiden mukaan noin 14,7 miljoonaa tonnia viljaa on ostettu julkisiin varastoihin varainhoitovuoden aikana, kun budjettivallan käyttäjä oli varannut vuoden 2005 talousarvioon 2,6 miljoonaa tonnia vastaavat määrärahat. Suorat tuet peltokasvialalla Budjettivallan käyttäjä vähensi talousarvion hyväksymisajankohtana tähän momenttiin ehdotettujen määrärahojen määrää erityisesti viljakasvien, öljykasvien siementen, proteiinin jne. hehtaaritukien osalta. Jäsenvaltioiden peltokasvialan suoriin tukiin käyttämät menot ylittivät kuitenkin talousarvioon sisältyvät määrärahat, ja määrärahat ylitettiin noin 173,4 miljoonalla eurolla. Kuitukasvit Ylikäyttö koskee lähinnä puuvilla-alaa. Budjettivallan käyttäjä vähensi tähän alamomenttiin varattuja määrärahoja noin 53,0 miljoonaa euroa. Jäsenvaltioille tästä toimenpiteestä aiheutuneet menot olivat kuitenkin suuremmat, 952,0 miljoonaa euroa, joten talousarvion määrärahat ylittyivät. Hedelmät ja vihannekset Hedelmä- ja vihannesalan suotuisat markkinaolosuhteet johtivat siihen, että markkinoilta poistettiin vähemmän hedelmiä ja vihanneksia ja menot jäivät tavanomaista pienemmiksi. Suotuisa kehitys on lisäksi johtanut banaanien markkinahinnan nousuun, joka on aiheuttanut kyseisestä tuotteesta maksettavan tukitason alenemisen. Näistä kahdesta toimenpiteestä seuranneiden säästöjen kokonaismäärää alensi kuitenkin osittain se, että tuottajaorganisaatioiden toimintarahastoihin myönnetyt maksut kasvoivat vuoden aikana. Muut kasvituotteet ja toimenpiteet Tämän alan määrärahojen alikäyttö johtuu paitsi siitä, että kuivarehun tukien maksutahti on hidastunut, myös siitä, että jäsenvaltioiden eri POSEI-ohjelmien maksut ovat olleet alhaisempia. Horisontaaliset suorat tuet Tämän alan määrärahojen ylikäyttö liittyy yhtenäisen pinta-alatuen järjestelmään (SAPS) ja johtuu siitä, että tukien maksaminen kansallisissa valuutoissa on aiheuttanut kaksoiskurssivaikutuksen. Erityisesti Unkarin ja Puolan valuuttojen arvo on noussut euroon nähden, mikä selittää suuremmat menot. Maito ja maitotuotteet Komissio on voinut maitoalan suotuisien sisäisten ja ulkoisten markkinaolosuhteiden vuoksi vähentää eri maitotuotteille käytettävissä olevien vientitukien tasoa ja sisämarkkinoiden tukitasoa verrattuna vuoden 2005 talousarviota laadittaessa käytettyihin tasoihin. Vähennys alensi eri toimenpiteisiin käytettyjä menoja ja johti säästöihin kyseisellä alalla. Lisäksi maidon lisämaksua kerättiin yli 1 miljoonan tonnin määrältä yli talousarviossa olevan 0,25 miljoonan tonnin, mikä lisää entisestään tämän alan säästöjä. Naudanliha Tämän alan ylikäyttö johtui pääasiassa vuoden 2004 kotieläinpalkkioiden maksamisesta, sillä ne olivat selvästi suurempia kuin aiempina vuosina. On syytä muistaa, että budjettivallan käyttäjä alensi kyseisen momentin määrärahoja noin 226,0 miljoonaa euroa erityisesti emolehmäpalkkioiden ja erityisten nautapalkkioiden osalta. Sianliha, munat ja siipikarja, mehiläishoito Tämän alan alikäyttö johtuu vuonna 2005 vallinneesta hyvästä markkinatilanteesta sianliha-alalla. Komissio saattoi sen johdosta lopettaa vientitukien maksamisen tuoreesta, jäähdytetystä ja pakastetusta sianlihasta. Vientitukia maksettiin vain makkaroista, joiden vientimäärät olivat vuoden 2005 talousarviossa ennakoitua pienemmät. Tilien tarkastaminen ja hyväksyminen Tilien tarkastamis- ja hyväksymismenettelyn seurauksena jäsenvaltioilta takaisin perityt summat olivat suuremmat kuin vuoden 2005 talousarvioon merkitty summa. Alaotsake 1 b 4.2.1. Maaseudun kehittäminen (EU-15) EMOTR:n tukiosasto käyttää alaotsakkeen 1 b määrärahoja kaudeksi 2000–2006 hyväksyttyjen 89 maaseudun kehittämisohjelman rahoittamiseen EU-15:ssä (asetus (EY) N:o 1257/1999). Varainhoitovuonna 2005 käytettävissä olleista määrärahoista 99,1 prosenttia maksettiin näistä ohjelmista aiheutuneiden tosiasiallisten kustannusten perusteella. Talousarvion määrärahojen huomattavaa alikäyttöä esiintyi pääasiassa seuraavien toimenpiteiden osalta: varhaiseläke (uusi järjestelmä), maatalouden ympäristötoimenpiteet (uusi järjestelmä) ja metsätalous (uusi järjestelmä). Toisaalta epäsuotuisten alueiden tukitoimenpiteissä määrärahat ylittyivät huomattavasti. 4.2.2. Siirtymäkauden tukiväline maaseudun kehittämistoiminnan EMOTR:n tukiosastosta rahoittamiseksi uusissa jäsenvaltioissa EMOTR:n tukiosasto käyttää tätä tukivälinettä vuonna 2004 kaudeksi 2004–2006 hyväksyttyjen maaseudun kehittämisohjelmien rahoittamiseen jaksotettuina määrärahoina kymmenessä uudessa jäsenvaltiossa (asetus (EY) N:o 1257/1999). Talousarvion kaikki määrärahat sidottiin, ja maksujen määrä oli noin 1 414,6 miljoonaa euroa, eli 45,2 miljoonaa euroa suurempi. Menojen jakautuminen toimenpiteiden taloudellisen luonteen mukaan EMOTR:n tukiosaston menot voidaan jakaa alaotsakkeen 1 a osalta seuraavassa esitettyihin pääryhmiin. Seuraavassa mainitaan toteutuneet menot ja prosenttiosuus, jota kyseiset menot edustavat koko EMOTR:n tukiosaston menoista vuonna 2005. 4.3.1 Vientituki Vientitukiin liittyvien menojen määrä oli 3 051,9 miljoonaa euroa eli 6,2 prosenttia kokonaissummasta. 4.3.2 Suorat tuet Tämän alamomentin mukaisten menojen määrä oli 33 700,8 miljoonaa euroa eli 68,9 prosenttia kokonaissummasta. Suoriin tukiin kuuluvat menot on määritelty 17. toukokuuta 1999 annetun neuvoston asetuksen (EY) N:o 1259/1999 (EYVL L 160, s. 113) liitteessä. 4.3.3 Varastointi Varastointimenojen määrä oli 851,5 miljoonaa euroa eli 1,7 prosenttia kokonaissummasta. Pääasialliset tuotteet olivat viljat, sokeri, viini ja maitotuotteet. 4.3.4 Muut Muiden menojen määrä oli 4 496,6 miljoonaa euroa, toisin sanoen 9,2 prosenttia vuoden kokonaismäärästä. Tähän alamomenttiin sisältyvät menot, jotka eivät kuulu edellä mainittuihin ryhmiin. Kyseisen menojakauman kehittyminen kaudella 2001–2005 on esitetty liitteessä 5. [pic] [pic] [pic] [pic] [pic] [1] EYVL L 160, 26.6.1999, s. 103. [2] Jäsenvaltiot ilmoittavat näistä maksuista joka kuukauden 10. päivä faksilla. [3] Jäsenvaltiot toimittavat yksityiskohtaisen ilmoituksen kuukausittain käyttämällä taulukkoa 104.